
DISPUTATIO  MEDICA  INAUGURALIS 


DE 


APOPLEXIA. 


HISTORIA  MORBI. 

Apoplexiam  dicimus  morbum  qui  perfectam 
vitae  animalis  suppressionem  complectitur,  su- 
perstite  tamen  vita  organica.  Dum  enim  func- 
tiones omnes  a vit&  organica  pendentes,  san- 
guinis scilicet  circuitus,  respiratio,  secretiones, 
iisque  motus  intestini  (contractilitas  organica) 
vel  ad  normam  perficiuntur,  vel  indirecto  quasi 
modo  laeduntur ; functiones  contra  animales,  sen- 
sus omnes  motusque  voluntarii,  penitus  silent 
perinde  ac  si  aeger  alto  somno  sopitus  fuerit. 

Apoplexia  plerumque  sine  prodromis  homi- 
nem subito  corripit ; praesertim  si  vi  aliqua  ex- 

DE  APOPLEXIA. 


trinsecus  infertur.  Ubi  vero  a valetudine  ad- 
versi nascitur  praegredi  solent  symptomata  se- 
quentia, quibus  opportune  occurrendo  ipsum 
morbi  insultum  nonnunquam  arceamus  : — Ca- 
pitis dolor,  temulentia,  vertigo,  incubus,  somnus 
tumultuosus  somniis  terrificis  interpellatus,  vul- 
tus inflatus  atque  sanguine  suffusus,  scintillas 
ob  oculos  versantes,  tinnitus  aurium,  loquela 
impedita  et  blaesa ; memoria  labitur,  sentiendi 
facultas  imminuitur ; ad  haec  nonnunquam 
sanguinis  cursus  e naribus,  qui  subinde  levamen 
aliquid  affert. 

Ipsius  accessionis,  Abercrombius  tres  varie- 
tates seu  formas  notavit.* 

In  varietate  prima,  aeger  quasi  fulminis  ictu 
perculsus,  derepente  corruit,  atque,  sensu  motu- 
que orbatus,  alto  somno  dormientem  refert. 
Vultus  ei  inflatus  et  rubicundus,  spiritus  sterto- 
ribus  impeditur,  arteriarum  pulsus  pleni  non- 
nunquam solito  tardiores  ; in  exemplis  nonnullis, 
nervi  distenduntur.  Is  status  vel  in  mortem. 


Edinburgh  Med.  and  Surg.  Journal,  vol.  XIV.  p.  554. 

vel  in  paralysin  unius  lateris,  vel  demum  in 
pristinam  sanitatem,  desinit. 

In  varietate  secunda,  morbi  impetus  a capi- 
tis dolore  vehementi  inopinato  incipit ; aegrotans 
pallescit,  languore,  nausea,  plerumque  vomitu, 
afficitur : interdum  quasi  animo  delictus  conci- 
dit, dum  facies  pallida,  pulsus  exiles  fiunt,  at- 
que nervi  aliquando  leviter  distenduntur.  In- 
terdum non  collabitur,  atque  dolorem  capitis 
oblivium  leve  et  fugax  comitatur.  In  utroque 
casu,  aeger  brevi  resipiscit,  ita  ut  pedibus  ire  po- 
test ; capitis  tamen  dolorem  peracutum  adhuc 
queritur.  Post  nonnullas  horas,  morbo  denuo 
opprimitur,  memoria  labitur,  cogitationes  ejus 
atque  sermones  nexu  rationali  carent ; sopor  de- 
mum paulatim  obrepit  ex  quo  nunquam  exper- 
giscitur. 

In  varietate  tertia,  homo  hemiplegia  ex  im- 
proviso affligitur,  atque  loquendi  facultate  or- 
batur ; stupor  autem  deest,  vel,  si  adsit,  brevi 
transit ; aeger  sui  conscius  esse  videtur,  et  quid 
sentit,  signis  patefacere  studet.  Exitus  hujus 
status  varius  est.  Modo  in  apoplexiam  abiit. 

modo  in  sanitatem,  praesertim  si  idoneis  reme- 
diis tractatus  fuerit.  Aliquando  ita  convalescit, 
ut  neque  distincte  loqui,  neque  pedibus  ire  sine 
molestia,  queat.  Fieri  potest  ut  in  hoc  statu 
per  annos  nonnullos  vitam  protrahat,  donec 
eodem  vel  alio  morbo  tollitur. 

Praeter  haec  insultus  apoplectici  indicia,  alia 
sunt  signa,  quae  durante  paroxysmo  medici  at- 
tentionem sibi  vindicant.  Pulsus  ab  initio  rari 
sunt,  regulares,  pleni,  aliquando  duri ; progredi- 
ente  vero  morbo,  concitantur,  inordinati  fiunt, 
et  intermittuntur : respiratio  difficilis,  ineunte 
paroxysmo,  tarda,  regularis,  fere  cum  stertore  et 
singultu:  plerumque  os  apertum  spum&  cingitur : 
oculi  prominent,  sanguine  suffunduntur — ob- 
tutu defixo  et  truci,  nonnunquam  fracti  et  quasi 
vitrei  apparent : pupilla  plerumque  dilatata, 
nonnunquam  vero  valde  coarctata,  sicut  Aretaeus 
inter  antiquos,  inter  recentiores,  Cooke,  Cheyne, 
Mason  Good,  notaverunt  : facies  et  summa 
cutis  sudoribus  viscosis  et  frigidis  madet.  A 
quibusdam  auctoribus,  Boerhaavio,  Van  Swieten, 
atque  aliis,  Febris  inter  symptomata  recensetur, 


HISTORIA  MORBI. 


rarissime  autem  paroxysmum  comitatur:  De- 
glutitio saepe  eousque  impeditur,  ut  fluida  in 
os  injecta  per  nares  rejiciuntur. 

Paroxysmus  vel  per  brevissimum  tempus  vel 
per  aliquot  nycthemera  moratur  ; plerumque  in 
alterutrius  lateris  resolutionem  desinit. 


DE  MORBI  VARIETATIBUS. 

Proximum  est  ut  de  hujus  morbi  varietati- 
bus aliquid  dicam. 

Celeberrimus  Cuilen  novem  species  discernit, 
quarum  vero  duas  tantummodo  adducam,  quae  ab 
aliis  auctoribus,  iisque  haud  parvi  nominis,  a Bur- 
serio,  ex.  gr.  Boerhaavio,Hoffmann,  agnoscuntur. 

“ Apoplexia  serosa,  in  corpore  plerumque  se- 
num leucoplilegmatico.” 

“ Apoplexia  sanguinea,  cum  signis  plethorae 
universalis  atque  praecipue  capitis.” 

Qui  vero  hoc  apoplexiae  discrimen  fecerunt, 
arbitrati  sunt,  serosam  oriri  a sero  in  cerebrum 
effuso,  eam  que  aliam  medendi  rationem  poscere ; 

perperam  autem,  nam,  sicuti  Stoll* * * §  in  praelection 
ibus  clinicis  haud  inepte  dicit,  “ In  sectionibus 
hominum  apoplexia  mortuorum,  saepe  dubites 
an  serum  effusum  causa  vel  effectus  apoplexiae 
fuerit;” — idem  que  Sauvagesius.f  “ Ex  eo,  quod 
in  cadavere  sinus  cerebri  aqua  turgidi  reperiuntur, 
non  sequitur,  apoplexiam  ab  illo  sero  fuisse  in- 
ductum.” Praeterea,  si  Portalio  fides  habenda 
sit,  in  hominibus  hoc  morbo  interemptis  nulla 
seri  effusio  in  cerebro  reperta  est ; membranae 
vero  atque  plexus  choroidei  sanguine  turgentes 
visi  sunt,  quamvis  signa  species  serosae  mortem 
praecesserant.^:  Idem  Port alius  apoplexia  serosa 
laborantes  venam  secando  feliciter  curavit. 

Si  quis  ergo  haec  omnia  rite  perpenderit  Aber- 
crombii  sententiae^  facile  assentietur,  apoplexiae 
nempe  discrimen  in  sanguineam  atque  serosam, 
neque  experientia  neque  observatione  niti. — 
“ The  distinction  betwixt  the  symptoms  of 


* Stoll  Praelect.  p.  367. 

f Nosol.  Metbod.  Ed.  Lipsiae,  p.  483. 

J Memoire  sur  1’  Apoplexie,  p.  347. 

§ Edinburgh  Med.  and  Surg.  Journal,  p.  584. 

sanguineous  and  serous  apoplexy  has  no  founda- 
tion  in  experience  or  observation.” — Recentiores 
igitur  auctores,  vel  saltem  quorum  scripta  mihi  vi- 
dere contigit,  hanc  divisionem  haud  comprobant. 

Haasius,* auctor  Germanicus,  divisionem  aliam 
atque  fortasse  magis  congruam,  proposuit;  nempe, 
in  sanguineam  et  nervosam  : satis  enim  constat, 
nonnullas  hujus  morbi  causas,  venena  ex.  gr., 
affectus  animi  contristantes,  genus  nervosum  po- 
tissimum afficere.  Apoplexia  nervosa  sympto- 
mata sequentia  complectitur : Deest  imprimis 
impetus  sanguinis  ad  caput,  vultus  enim  pallidus 
et  collapsus ; totum  corpus  friget ; turgor  vitalis 
evanescit ; arteriarum  pulsus  exiles,  inordinati ; 
stertor  deest. 


CADAVERIS  SECTIO. 

Inciso  cadavere,  nulla  subinde  morbi  vestigia 


* Haase  iiber  die  Erkentniss  und  Cur  der  chron.  Krank- 
heiten.  2ten  Band.  p.  431. 

deprehenduntur;  plerumque  vero  vel  cerebri  vel 
aliorum  viscerum  vitia. 

Ossa  cranii  nonnunquam  a se  invicem  discess- 
isse, fertur.  Aliquando,  statim  ac  ossa  serra 
scinduntur*  sanguis  copiose  profluit.  Vasacerebri 
plerumque  sanguine  turgescunt,  effuso  ferecruore 
vel  sero,  aut  inter  membranas,  aut  in  ventriculos, 
vel  in  alias  partes.  In  ipsius  cerebri  massa,  ab- 
scessus, steatomata,  schirrhi,  atque  varii  generis 
tumores,  nonnunquam  conspiciuntur ; neque  de- 
sunt exempla  exostosis  calvariae,  nec  membranae 
vel  vasis  alicujus  in  os  conversae. 

Interdum,  cerebro  integro,  aliarum  partium 
vitia  deteguntur  ; qualia  sunt  cordis  vitia,  val- 
vulae cordis  in  os  conversae,  dilatatio  cordis,  arcus 
aortae  aneurysma ; in  abdomine,  viscerum  intu- 
mescendae ; ex.  gr.  hepar  tumidum.  Morgagnio 
videre  contigit  renes  tumidos,  aortam  abdomina- 
lem comprimentes. 


CAUS JE  PREDISPONENTES. 

CAUSAE  PREDISPONENTES. 

Huic  morbo  obnoxiores  sunt,  qui  corporis 
constitutione  sanguinea  vigent ; quorum  caput 
magnum,  collum  breve,  facies  rubicunda,  et, 
ut  nonnulli  credunt,  qui  proclivitatem  ad  hanc 
aegritudinem  a parentibus  acceperunt.  Proclivi- 
tatem praebent  omnia  quae  corpus  nimis  implent; 
qualia  sunt  victus  plenus  ex  carnibus  praecipue, 
epulae  nimis  lautae,  potiones  meraciores,  vita 
desidiosa,  inertia  diuturna,  exinanitiones  qui- 
bus corpus  diu  assuevit  subito  suppressae.  Fe- 
minae quam  mares  morbo  minus  patent,  ob  hanc 
causam  fortasse,  quod  cujuslibet  generis  intem- 
perantiae minus  indulgent.  Huc  pertinent  alia, 
quae  cerebrum  afficiunt,  atque  adeo  infirmant,  ut 
morbo  opportunius  fit ; cujus  rei  exempla  sint, 
animi  intentiones  graviores,  nimium  litterarum 
studium,  lucubrationes  ad  multam  noctem  pro- 
tractae, animi  perturbationes,  aliaque  multa.  His 
annumerare  licet,  varia  vitia  in  cerebro  detegenda. 

exostosis,  ex.gr.  tumores,  etc.quae  paula tim  atque 
lentius  formantur,  et,  sicuti  Doctor  Cooke  * jure 
opinatur,  ad  has  remotiores  causas  potius  refe- 
rendae sunt,  quam  ad  eas  quae  morbum  excitant. 


CAUSiE  EXCITANTES. 

Hunc  morbum  movent  omnia  quae  cerebrum 
comprimunt,  vel  quovis  alio  modo  actionem  ejus 
impediunt. 

Causae  vero  compressionis  (praetermissis  quae  ex 
casu  externo  apoplexiam  traumaticum  inducunt) 
sunt  eae  omnes,  quae  sanguinis  ad  cerebrum 
affluentis  impetum  augent,  vel  ei  refluenti  ob- 
stant, quarum  aliae  alterutro,  aliae  utroque  modo 
agunt.  Tales  sunt : — 

Graves  animi  perturbationes,  et  prae  omnibus, 
ira,  id  quod  Dr  Cooke,f  plurimis  exemplis  e 
variis  auctoribus  depromptis,  satis  confirmavit. 


* Cooke  on  Nervous  Disorders,  vol.  I.  p.  207. 
t Idem  liber,  p.  212. 

Litterarum  studium,  vel  quaevis  animi  conten- 
tiones, cujus  rei,  Van  Swieten  his  verbis  rationem 
reddit : — “ Senserunt  omnes,  qui  severis  studiis 
animum  adhibuerunt,  gravari  caput,  et  molestam 
tensionem  in  encephalo  sentiri,  dum  nimis  diu 
protrahuntur  illi  labores  ; unde,  si  jam  plenitudo 
vasorum  praecesserit,  satis  patet  omnia  haec  adhuc 
augeri  debere.”* 

Exercitatio  nimia,  quae,  cum  sanguinis  circui- 
tum concitet  atque  humores  igitur  majore  impetu 
caput  versus  propellat,  apoplexiam  facile  gignit, 
si  quidem  homo  a causis  remotioribus  praegressis 
proclivior  factus  est  ad  morbum. 

Ciborum  atque  potuum  abusus,  cujus  rei  ex- 
empla Portalius  plura  retulit.f  Fothergill  arbi- 
tratur, ventriculum  distentum  aortam  compri- 
mere, quo  fit  ut  arteriae  cerebri  solito  magis  im- 
plentur ; perperam  autem,  ventriculus  enim  dis- 
tentus sedem  suam  mutat  atque  arcu  majore 
antrorsum  prominet,  ita  ut  facies  ejus  posterior 


* Van  Swieten,  in  Boerhaav.  de  Apop.  Aphor.  1010. 
f Observations  sur  l’Ap.  p.  32. 

ab  aorta  dimoveatur.  Verisimilior  autem  Por- 
talii  sententia ; ventriculum  scilicet  distentum 
diaphragma  sursum  trudere,  atque  splenem  et 
hepar  comprimere,  adeo  ut,  ramis  coeliacis  coarc- 
tatis,  sanguis  superiora  versus  dirigitur. 

Potiones  ardentes,  quae  sanguinem  ad  caput 
affluere  faciunt,  hunc  morbum  aliquando  mo- 
vent. Ipsa  ebrietas  ab  insultu  apoplectico  prope 
abest,  ita  ut  a Sauvagesio  inter  hujus  morbi  spe- 
cies collocata  est,  atque  apoplexia  temulenta  vo- 
cata. Ipsam  vero  ebrietatem  in  apoplexiam  ve- 
ram nonnunquam  desiisse  satis  constat,  sive 
humores  effusi,  sive  vasa  sanguine  turgentia,  ce- 
rebrum compresserint.  Doctor  Cooke*  exem- 
plum citat  apoplexiae  ebrietatem  excipientis,  ubi, 
calvaria  patefacta,  nulla  visa  est  sanguinis  effu- 
sio neque  vasa  rupta,  et  vasa  cerebri  posteriora 
solum,  sanguine  distenta  fuerunt. 

Simili  ratione,  nisus  vehementes,  calor  nimius, 
solis  ictus,  aliaque  similia,  morbum  nonnunquam 
excitaverunt. 


* Nerv.  Dis.  219. 

Inclinatio  capitis,  qua  sanguinis  reditus  mul- 
tum retardatur ; sanguis  vero  arteriosus  suo  nutu 
descendens  cerebrum  obruit.  Ligaturae  circa 
collum  nimis  arctae  venas  plus  quam  arterias 
comprimentes,  venarum  contortio  e capitis  cir- 
cumgy ratione,  vel  quidvis  sanguinis  cursum  per 
venas  cohibeat.  Suspendium,  procul  dubio,  apo- 
plexiam simili  ratione  nonnunquam  excitare 
potest,  sicuti  Por talius  docere  conatus  est ; saepis- 
sime vero,  ut  ex  Monronis  experimentis  patet, 
spiritu  intercluso,  homines  enecat. 

Ad  haec,  morbi  cordis,  dilatatio  exempli  gratia, 
valvulae  in  os  conversae,  varii  morbi  pulmonum, 
qui,  vel  comprimendo,  vel  spiritum  intercludendo, 
sanguinis  cursum  per  venas  impediant. 

Aliae  causae,  vim  nervosam  sedando,  potius 
quam  cerebrum  comprimendo,  agere  videntur; 
sicuti  varia  venena,  opium,  alcohol,  vapores 
noxii,  metallorum  fumi,  in  pulmones  admissi, 
frigus  fortasse,  affectus  animi  contristantes,  ve- 
luti  maestitia  ; de  quarum  agendi  ratione  scrip- 
tores alii  alias  ineunt  sententias,  quippe  quas 
alii  strangulando  nocere  credunt,  alii  cordis  ac- 

tionem  impediendo,  alii  cerebri  functiones  affici- 
endo. 

Ex  experimentis  a clarissimo  Brodie  institutis,* 
fas  est  concludere,  pluria  venena,  sive  intus  as- 
sumpta, sive  vulneribus  extrinsecus  admota  fue- 
rint, ea  ratione  mortem  inferre,  ut  functiones 
cerebri  delent.  Alcoholis  puri  drachmis  septem 
in  cuniculi  ventriculum  injectis,  illud  animal, 
brevi  tempore,  mottis  atque  sensus  expers  ja- 
cuit. Accesserunt  indicia  apoplexiae,  pupilla- 
rum dilatatio,  leves  nervorum  distentiones,  spi- 
ritus gravis  stertore  interceptus.  Talibus  ex- 
perimentis cum  eodem  eventu  saepe  iteratis, 
Brodie  hanc  sententiam  profert : — “ There  is  a 
striking  analogy  arising  from  spirits  taken  inter- 
nally,  and  those  produced  by  injuries  of  the 
brain.”  Simili  ratione,  alia  venena,  veluti  oleum 
tabaci,  succus  acconiti,  materia  woorara  dicta, 
cerebrum  afficere  videntur.  Neminem  latet, 
ischuriam  renalem  in  statum  apoplexiae  haud 
absimilem,  vel  potius  in  ipsam  apoplexiam,  desi- 


* Lond.  Phil.  Trans,  p.  180. 

nere  ; urina  enim  absorpta  atque  cum  sanguine 
mixta  haud  secus  ac  venenum  verum  atque  le- 
thale  in  genus  nervosum  agit,  et  sic  vitam  ex- 
tinguit.  Inter  causas  sedantes  frigus  fortasse 
recensere  liceat;  quamvis  Portalius  monstrare 
conatus  est,  frigus  potius  altum  somnum,  ideo- 
que  sanguinis  in  cerebro  congestionem  arcessere, 
atque  ea  ratione  hunc  morbum  inducere.  De 
hac  re  multum  adhuc  quaeritur. 

Haec  omnia  mihi  probare  videntur,  apoplexi- 
am haud  semper  oriri,  vel  ex  compressione,  vel 
ex  turbato  sanguinis  circuitu ; sed  aliud  esse  cau- 
sarum genus,  quae  genus  nervosum  primario  af- 
ficiant, ita  ut,  ipsas  vitae  animalis  fontes  inva- 
dendo, functiones  ejus  vel  ad  tempus  suppri- 
mant vel  omnino  tollant. 

Adhuc  notandum  est,  aliarum  partium  con- 
sensum atque  nexum  illum  parum  intellectum, 
qui  inter  alios  morbos  atque  apoplexiam  inter- 
cedit, hanc  haud  raro  excitare. 

CAUSA  PROXIMA. 

Si  apoplexia  jure  definiatur,  morbus  in  quo 
functiones  vitae  animalis,  sensus  scilicet  motus- 
que voluntarii,  plus  minusve  supprimuntur, nemo 
inficiabitur,  causam  morbi  proximam  quaeren- 
dam esse,  in  genere  nervoso  cerebro-spinali  ex 
quo  pendent.  Sic  fere  sentit  Hecker,  qui  causam 
proximam  statuit  esse  statum  quendam  morbo- 
sum sed  ignotum  cerebri.  “ Ein  unbekannter 
Zustand  des  Gehirns  den  man  eine  lahmung 
desselben  nennen  konnte Qualis  vero  sit  ea 
cerebri  conditio  morbosa,  nemo  adhuc  ostendit, 
nec  unquam,  mehercule,  quisque  ostendet,  donec 
conditio  ejus  sana,  atque  mutationes  quae  sensus 
motusque  proxime  atque  efficienter  antecedunt, 
melius  intelliguntur.  Haud  enim  intelligo  quid 
sit  causa  proxima  cujusvis  functionis  laesae,  nisi 
sit  aberratio  a causa  proxima  functionis  sanae. 


* Kunst  die  Krankheiten  des  Mennschen  zu  heilen,  2n 
Bn.  p.  308. 

id  est,  ab  iis  mutationibus,  qualescunque  sint, 
quae  functionem  illam  sanam  atque  normalem 
efficiunt.  Hac  igitur  causa  ignoti,  alteram  il- 
lam ignoremus  necesse  est. 

Burserius  tamen,  inter  alios,  rem  adeo  occlu- 
sam patefacere  conatus  est,  atque  affirmat,  eam 
“ in  ablato  consistere  commercio  inter  corticem 
cerebri  ej usque  medullam,  aut  inter  medullam 
et  reliquas  corporis  partes  sensui  saltem  et  motui 
voluntario  dicatas,  intercedit.”  * Alii,  in  fluido 
sic  dicto  nervoso  vel  intercluso  vel  deficiente,  alii 
aliis  in  rebus  consistere  crediderunt ; qui  omnes 
causam  morbi  continentem  in  cerebro  jure  quae- 
siverunt ; cum  vero  abditam  et  mirabilem  gene- 
ris nervosi  naturam  liaud  intellexissent,  ad  res 
fictas  potius  quam  factas,  ad  commenta  potius 
quam  vera,  confugisse  videntur. 

Ex  supradictis,  siquidem  veritati  consentanea 
sint,  luculenter  patet  quam  sit  falsa  eorum  sen- 
tentia, qui  morbum  ex  compressione  proxime 


* Institutiones  Medicinae  Pract.  vol.  tertium,  § lxxvii. 

oriri  credunt.  Eam  vero  nequaquam  esse  cau- 
sam proximam  ex  eo  efficitur,  quod  neque  ne- 
cessario neque  semper  efficienter  morbum  ante- 
cedit. Pleraque  enim  exempla  ab  auctoribus 
narrantur,  ubi  nulla  compressionis  vestigia  post 
mortem  deprehendi  potuerunt,  atque  compluria 
ubi  morbus  ex  aliis  causis,  venenis  ex.  gr. 
oriri  videbatur.  Compressio  ergo  haud  neces- 
saria est.  Contra  autem  compressio  sine  morbo 
subsequente  adesse  potest ; id  quod  scriptor  Gal- 
licus, Serres,  multis  experimentis  in  avibus, 
cuniculis,  atque  aliis  animalibus,  institutis,  extra 
dubitationem  probavit.  In  nonnullis  praeterea 
hominibus  sanguinis  effusio  post  mortem  reperta 
est,  nullis  apoplexiae  signis  praegressis  ; ex  quo 
liquet,  compressionem  hunc  morbum  haud  sem- 
per efficere. 

Respondeat  fortasse  aliquis,  posse  eam  esse  cau- 
sam proximam,  quamvis  non  semper  adsit ; eoque 
majore  fiducia,  quod  H.  C.  Parry,  homo  sane 
maximae  auctoritatis,  negavit  causam  proximam 
definiendam  esse  eam  sine  qua  morbus  esse  non 
potest,  et  quae,  si  adsit,  morbum  necessario  facit. 

Huic  vero  sui  ipsius  verbis  respondebo.  “ The 
uniform  and  inconvertible  succession  of  like 
phenomena,  constitutes  what  is  called  cause 
and  effect.”*  Haec  vero  definitio  cum  altera  su- 
pra citata,  re  si  non  verbis , ad  amussim  con- 
gruit. Tribus  nihilominus  argumentis  huic 
definitioni  refragatur,  quorum  vero  primum  am- 
bigua notione  vocis,  “ morbus ,”  niti  videtur ; 
alia  vero  argumento  primo,  quasi  fundamento, 
nituntur,  hoc  vero  labefactato,  ipsa  labuntur. 
Haec  argumenta  uberius  exponere  atque  refel- 
lere non  hic  est  locus,  praesertim  cum  in  re  tam 
obscura  tantam  operam,  cui  fortasse  impar  videar, 
suscipere  nolim. 

Quamvis  autem  compressio  non  sit  causa 
proxima,  tamen  haud  minorem  medici  atten- 
tionem sibi  vindicat  ; plerumque  enim  cum 
morbo  arctissime  connectitur,  atque  deficiente 
vera  causae  proximae  notitia,  saepius  ad  praesen- 
tissimam  medendi  rationem  medicum  perducat. 


* Parry’s  Elemcnts  of  Patii,  and  Therap.  aph.  vi. 

Quod  cum  concedam,  de  verbis  fortasse  potius 
quam  de  re,  disputasse  videar,  vix  credo,  tamen 
et  hoc  concesso,  his  Baconis  verbis  respondeo  : 
“ Credunt  homines  rationem  suam  verbis  im- 
perare, sed  fit  etiam  ut  verba  vim  suam  super 
rationem  retorqueant.”* 

PROGNOSIS. 

Apoplexia  vera  atque  exquisita  metu  semper 
terret,  utpote  quae  plerumque  aegrum  interimit. 
Medicus  vero  morbi  exitum  praedicturus,  aeta- 
tem imprimis  atque  corporis  constitutionem  re- 
spiciat.  Quo  provectior  enim  aetas,  quo  infir- 
mior valetudo,  quo  magis  aegrotans  cibo,  potui, 
vel  cujusvis  generis  intemperantiae  indulserit,  eo 
fere  magis  exitus  lethalis  extimescendus.  Con- 
tra vero,  si  apoplecticus  aetate  atque  viribus  vi- 
get, spes  aliqua  superest.  Ipsa  vero  sympto- 
mata metu  terrent  vel  spe  consolantur,  prout 
graviora  sint  aut  leviora.  Pessimum  ergo  est  si 


* Nov.  Org.  lib.  i.  aph.  lix. 

pupilla  dilatata,  admota  luce,  omnino  non  con- 
trahitur ; si  cutis  sudoribus  gelidis  diffluit,  at- 
que aeger  sensus  motusque  omnis  penitus  expers 
jacet  : spiritus  vero  stertore  interceptus,  pu- 
pilla coarctata,  pulsus  vix  percipiendus,  mortem 
subesse  fere  testantur.  Ubi  vero  spiritus  libe- 
rius trahitur  atque  emittitur,  neque  pupilla, 
neque  musculi  deglutitioni  inservientes,  nec  alii, 
spasmo  afficiuntur,  ubi  exhalatio  per  cutem  fa- 
cilis est,  atque  ipsa  cutis  calet  potius  quam  ar- 
det,  spes  bona  est.  Sanguis  etiam  ex  naribus  aut 
ex  vasis  hemorrhoidalibus  sponte  profluens  sig- 
num est  faustum. 


DIAGNOSIS. 

Quoad  discrimen  inter  hunc  atque  alios  mor- 
bos, scire  licet,  eum  cum  ebrietate,  asphyxia,  syn- 
cope, epilepsia,  commutari  posse ; inter  quos  quid 
intersit  paucis  verbis  ostendere  conabor. 

Ebrietas  etiamsi  medicum  fefellerit,  talis  hal- 
lucinatio tamen  homini  parum  noceret,  cum 

ebrietas  in  apoplexiam  saepe  transeat,  atque 
eadem  ei  medela  haud  aliena  sit.  Hanc  vero 
ex  rerum  notitia  quae  soporem  praecesserunt,  et  ex 
spiritu  liquorem  vinosum  olente,  dignoscimus. 
Sauvagesius  haec  verba  habet : — “ Nisi  per  ad- 
stantium  relatum,  vel  per  vinum  vomitione  re- 
jectum, aut  odorem  vinosum  anhelitus,  species 
morbi  patet,  illa  pro  sanguinei  reputetur,  mag- 
no artis  scandalo.”*  Ad  haec,  pupilla  luce  contra- 
hitur, atque  ebrius  dolorem  quemvis  percipit, 
partem  enim  vellicatam  aut  acu  punctatam  mo- 
vet, quamvis  penitus  excitari  nequeat. 

Ab  animi  defectione  et  asphyxia  eo  discrepat 
hic  morbus,  quod  in  hoc  arteriarum  pulsus 
plerumque  solito  fortiores,  atque  spiritus  cum 
sono  fertur;  in  illis  vero,  pulsus  atque  spirationes 
vel  aegre  percipiendae,  vel  omnino  extinguun- 
tur. 

Ab  epilepsia  his  notis  dignoscitur.  In  utro- 
que morbo  cerebri  functiones  laeduntur.  In  epi- 
lepsia vero  genus  nervosum,  irritatum  potius 


* Nos.  vol.  I.  p.  847. 

quam  sopitum,  musculos  omnes  voluntarias  ad 
contractiones  validiores  excitat.  Totum  corpus 
ergo  convellitur,  vultus  horrifice  torquetur,  ster- 
cus, lotium,  atque  semen  virile,  musculis  de- 
trusoribus incitatis,  vi  quadam  projiciuntur ; si 
denique  certiores  facti  sumus  auram  accessionem 
antecessisse,  res  extra  omnis  dubitationis  aleam 
posita  est.  In  apoplexia  vero,  sopitis  quasi  cere- 
bro ejusque  nervis,  musculi  omnes  voluntarii 
solvuntur,  vel  si  leves  nervorum  distentiones  ad- 
sint unum  solummodo  latus  corripiunt.  Excer- 
nenda denique,  sphincteribus  solutis,  sponte  ela- 
buntur. 

Hysteriam  quoque,  quae  nullos  non  mentitur 
morbos,  apoplexiae  similitudinem  nonnunquam 
prae  se  tulisse,  fertur.  Hic  fortasse  alia  signa 
hysteriae  vel  praesentia  vel  praegressa  veram  ejus 
naturam  ostendent.  M.  Hali,  in  libro  suo  de 
Diagnosi,*  dua  ejusmodi  exempla  commemora- 
vit. 


* Hali  011  Diagnosis,  p.  134. 


24 


DE  APOPLEXIA. 


RATIO  MEDENDI. 

In  hoc  morbo  medicina  triplex  est — primum, 
ut  accessionem,  ubi  instat,  arceamus ; deinde, 
ut,  ubi  urget,  curtemus ; denique,  quando  aeger 
convaluit,  efficiamus  ut  ne  redeat. 

Quamprimum  ergo,  dolor  capitis,  vertigines, 
tinnitus  aurium,  vultus  inflatus,  aliaque  signa, 
accessionem  instare  monent,  sanguinis  detrac- 
tione, remediis  purgantibus,  caeterisque  quae  cor- 
pus attenuant,  morbo  occurramus  oportet.  In 
senibus  vero  atque  infirmis,  quorum  pulsus  parvi 
atque  debiles  sunt,  eadem  remedia  caute  adhi- 
benda, sanguis  per  cucurbitulas  potius  quam 
incisa  vena  detrahendus.  Quinetiam  solis  pur- 
gationibus nonnunquam  contenti  simus  necesse 
est.  Quod  si  vero  capitis  dolor  obtusus,  stupor, 
aliaque  symptomata,  pressuram  cerebri  clare  in- 
dicant, tunc  in  his,  haud  secus  ac  in  hominibus 
validis  atque  robustis,  ad  venaesectionem  confu- 
giendum est. 

In  ipsa  morbi  accessione,  primum  curare  debe- 

mus  ut  apoplecticus  in  conclavi  lucido,  spatioso, 
perflatum  liberum  habente  collocetur,  corporis 
trunco  supra  lectum  paululum  erecto,  atque 
laxatis  circa  collum,  pectus,  ventrem,  aliasve 
partes,  vestimentis  atque  ligaturis.  Postea  hu- 
mores, copia  vel  impetu  cerebrum  opprimentes,  a 
capite  derivandi  sunt ; morbus  enim  smpissime 
exinde  oritur.  Ad  lioc  consilium  remedia  se- 
quentia optime  valent. 

Missio  sanguinis  ex  brachio  aut  ex  venis 
jugularibus,  vel  etiam  ex  arteriis  temporum, 
praesertim  si  aegrotans  florente  sit  aetate,  viribus 
integris,  et  sanguine  plenus.  Quantitatem  vero 
sanguinis  detrahendi  ex  ratione  virium,  aetatis, 
pulsus  magnitudinis,  sanguinis  impetus,  faciei 
ruboris,  aestimare  oportebit.  Cum  congestio 
sanguinis  plerumque  post  mortem  in  latere 
corporis  sano  inveniatur,  Cullen  auctor  est,  ut 
si  alterutrum  latus  morbo  magis  afficitur,  san- 
guis a latere  integro  detrahatur  ; alii  ex  latere 
affecto  suadent  ; res  sane  haud  magni  momen- 
ti. Quamvis  hoc  remedium  a plerisque  medi- 
cis omnium  prsestantissimum  habeatur,  non 
desunt  tamen,  iique  spectatissimi  auctores,  qui 

c 

vel  omnino  id  improbant,  vel  saltem  remedium 
anceps  caute  adhibendum  esse  monent.  Quam 
talium  virorum  sententiam  quamvis  a veritate 
abhorreat,  memoria  tamen  tenuisse  non  nun- 
quam juvabit,  atque  prudens  medicus,  delectu 
semper  habito,  anceps  uonnunquam  haerebit,  an 
in  senibus  infirmis  et  effoetis  venam  incidat,  in 
quibus,  si  Heberdenis  verbis  uti  liceat,  “ vi- 
res nutriendae  sunt  et  excitanda?  potius  quam 
minuenda?,  dum  multa  sanguinis  profusio  om- 
nes natura?  conatus  reprimit,  et  tenues  vitae  re- 
liquias penitus  extinguit.”  # 

Alvi  purgatio  : qua?  duplici  ratione  morbo 
subvenire  videtur,  humores  imprimis  a capite 
ad  intestina  evocando,  deinde  materiam  corpori 
demendo.  Quamprimum  ergo  facultas  devo- 
randi rediit,  aeger  assumat  purgantia  validio- 
ra, ex.  gratia,  submurias  hydrargyri  cum  radice 
convolvuli  jalappa?  aut  gummi  resina  conv. 
scammonii.  Interea  immittantur  a parte  infe- 
riore enemata  acria  quae  alvum  subducunt. 

Nonnulli  crediderunt  vomitoria  praesidio  esse ; 


* Heberden.  Commentarii,  p.  300. 

nihil  vero  pejus.  Nisu  enim  vomitionis,  sanguis 
majore  impetu  ad  caput  fertur,  atque  ideo  ve- 
rendum est,  ne,  vasis  disruptis,  sanguis  in  cere- 
brum effundatur : vix  ergo  praecipienda,  nisi  ubi 
morbus  ex  crapula  et  ventriculo  nimis  distento 
manifeste  orsus  sit. 

Fomenta  ex  aqua  frigida,  aut  aceto,  vel  glacie 
contusa,  haud  parum  levaminis  afferunt ; vesica- 
toria  vero  pedibus  vel  capiti  admota  fortasse  in- 
utilia sunt,  et  nimis  irritant. 

Si  morbus  homines  infirmos  valetudinis  con- 
quassatae corripit,  ea  omnia  caute  adhibenda 
sunt,  quamvis  et  in  his,  cum  plerumque  cere- 
brum comprimatur,  a sanguine  mittendo  vix 
temperare  possumus.  Hic  enim,  ut  ait  Doc- 
tor  Good, # haud  secus  ac  in  typho  congestivo, 
sanguinem  mittere  debemus, — malum  quidem, 
sed,  ne  gravius  urgeat,  non  fugiendum.  In  tali- 
bus exemplis,  cucurbitulae,  venaesectioni  non- 
nunquam,  hirudinibus  semper,  anteponendae. 


* Study  of  Medicine,  vol.  III.  p.  617. 

In  Ilis  quoque  remedia  stimulantia  et  exulceran- 
tia adhibere  licet. 

Ubi  alcohol  immodice  sumptus,  narcotica,  aut 
alia  venena,  morbum  excitaverunt,  oportet  ea, 
per  sulphas  cupri  ex  ventriculo  emoliri,  atque 
segrum  omni  modo  excitare,  donec  effectus  eo- 
rum cessaverint. 

Tertium  est  consilium,  ut  ne  morbus  redeat. 
Optime  hoc  absolvitur  omnibus  partibus  medelas 
qua  corpus  extenuatur,  i.  e.  methodo  dicta  anti- 
plilogistica ; aeger  victu  tenui  ex  frugibus  uta- 
tur ; a potu  meraciori,  ab  epulis  lautis,  a concu- 
bitu nimio,  sibi  temperet,  et,  ne  plura,  omnes 
causas  excitantes  qualescunque  fuerint  sedulo 
evitet.  Si  vero  aeger  imbecillus  atque  effoetus 
sit,  victu  pleniori  atque  facili  concoctu  fruatur, 
atque  ea  assumat  quae  corpus  roborant,  non  vero 
accendunt. 


FINIS. 

